cometadata/datacite-titles-descriptions-related-identifiers huggingface dataset:
DOI: 10.14457/cu.the.2015.1413
title: ผลของตัวทำละลายและอุณหภูมิที่มีต่อการเกิดสารประกอบเชิงซ้อนระหว่างแอลฟาแมงโกสตินและเบต้าไซโคลเด็กซ์ทริน

description: แอลฟาแมงโกสตินเป็นสารที่มีประโยชน์หลายด้าน ทั้งการต้านอนุมูลอิสระ การลดการอักเสบ และการต้านเชื้อแบคทีเรีย ด้วยเหตุนี้สารแอลฟาแมงโกสตินจึงเป็นประโยชน์ในการนำมาพัฒนาทางด้านยาในอนาคต โดยงานวิจัยนี้จะนำสารแอลฟาแมงโกสตินมาเกิดสารประกอบเชิงซ้อนกับเบต้าไซโคลเด็กซ์ทรินเพื่อเพิ่มความสามารถในการละลายและรักษาความเสถียรภาพของสาร อย่างไรก็ตามการเกิดสารประกอบเชิงซ้อนระหว่างแอลฟาแมงโกสตินและเบต้าไซโคลเด็กซ์ทรินเกิดได้ยาก เนื่องจากแอลฟาแมงโกสตินมีคุณสมบัติเป็นของแข็งที่อุณหภูมิห้องและมีค่าการละลายน้ำต่ำ ในงานวิจัยนี้ได้ใช้การจำลองโมเลกุลเชิงพลวัตเพื่อศึกษาความเป็นไปได้ของการเกิดสารประกอบเชิงซ้อน พบว่าสามารถการเกิดสารประกอบเชิงซ้อนระหว่างแอลฟาแมงโกสตินและเบต้าไซโคลเด็กซ์ทรินได้ จากนั้นจึงได้ศึกษาผลของเวลา ตัวทำละลายและอุณหภูมิที่มีต่อการเกิดสารประกอบเชิงซ้อน ผลการทดลองพบว่าอัตราส่วนของเบต้าไซโคลเด็กซ์ทรินต่อแอลฟาแมงโกสตินในการเกิดสารประกอบเชิงซ้อนแบบไบนารีเป็น 1:1 โดยสารประกอบเชิงซ้อนในน้ำพบแบบไบนารี ในขณะที่สารประกอบเชิงซ้อนในสารละลายแอลกอฮอล์พบทั้งแบบไบนารีและเทอร์นารี ซึ่งในการวิเคราะห์หาปริมาณสารประกอบเชิงซ้อนทั้งสองแบบต้องใช้สมการทางคณิตศาสตร์ จากผลการทดลองพบว่าเวลาที่เกิดภาวะสมดุลของการเกิดสารประกอบเชิงซ้อนคือ 48 ชั่วโมง และอุณหภูมิในการเกิดสารประกอบเชิงซ้อนที่เหมาะสมในสารละลายเอทานอล คือ 45 องศาเซลเซียส จากการศึกษายังพบอีกว่าการเติมเบต้าไซโคลเด็กซ์ทรินส่งผลต่อการเกิดสารประกอบเชิงซ้อนในปริมาณที่มากขึ้น และการเติมแอลกอฮอล์ส่งผลให้การเกิดสารประกอบเชิงซ้อนแบบไบนารีลดลง ในขณะที่การเกิดสารประกอบเชิงซ้อนแบบเทอร์นารีเพิ่มขึ้นตามการเติมแอลกอฮอล์ โดยที่ความเข้มข้นของแอลกอฮอล์สูงกว่า 10% สารละลายโพรพานอลและไอโซโพรพานอลสามารถเกิดสารประกอบเชิงซ้อนแบบเทอร์นารีได้ดีกว่า แตกต่างกับสารละลายเมทานอลและเอทานอลที่สามารถเกิดสารประกอบเชิงซ้อนแบบไบนารีได้ดีกว่าโพรพานอลและไอโซโพรพานอล
DOI: 10.14457/cu.the.2015.1414
title: ผลของกระบวนการตกตะกอนต่อสมบัติทางกลของโลหะผสมเงินสปริง 935

description: งานวิจัยนี้ศึกษาผลของธาตุผสมและกระบวนการตกตะกอนต่อสมบัติทางกลและความต้านทานการหมองของโลหะเงินสปริง 935 โดยไม่มีการอบเนื้อเดียว ส่วนผสมทางเคมีของชิ้นงานที่ใช้ในการทดลอง ประกอบด้วยธาตุเงิน 93.5% ทองแดง 5.4-6.5% เบริลเลียม 0.3% ดีบุก 0.2-0.5% และอะลูมิเนียม 0.3% โดยน้ำหนัก พบว่า อะลูมิเนียมปรับปรุงความต้านทานการหมอง สมบัติความเป็นสปริง และความแข็ง โดยสมบัติทางกลอื่น ๆ ยังเหมาะสม ในขณะที่การเติมดีบุกนั้นส่งผลต่อสมบัติทางกลไม่มาก แต่ช่วยเพิ่มสมบัติต้านทานการหมอง การเติมธาตุดีบุกร่วมกับธาตุเบริลเลียม ทำให้เฟสเบตา (β-phase) มีขนาดใหญ่ขึ้น และมีลักษณะเกือบกลมมน ส่วนการเติมธาตุอะลูมิเนียมโครงสร้างจุลภาคที่ได้ มีลักษณะคล้าย ๆ เดิม การเติมธาตุผสมส่งผลให้เกรนขนาดเล็กลง 3-6 เท่า มีขนาดประมาณ 0.5-2.0 มิลลิเมตร เมื่อเปรียบเทียบชิ้นงานระหว่างสภาพหลังหล่อกับหลังการอบบ่มของโลหะผสม AgCu0.3Al พบว่า อุณหภูมิและเวลาในการอบบ่มที่เหมาะสม คือ อุณหภูมิบ่ม 350 องศาเซลเซียส ใช้เวลาการอบบ่มในช่วง 15-30 นาที ได้ค่าความเป็นสปริงที่สูง ประมาณ 2.6-3.6 MPa และค่าความเค้น ณ จุดคราก 232-310 MPa เหมาะสำหรับการผลิตเป็นชิ้นส่วนเงินสปริง มีสมบัติทางกลอื่น ๆ เหมาะสม สีผิวของชิ้นงานมีความสวยงาม ตรงความต้องการของอุตสาหกรรมการผลิตเครื่องประดับ ในทางตรงกันข้าม โลหะผสม AgCu ซึ่งถึงแม้ว่าจะให้ค่าความเป็นสปริงสูงที่สุดทั้งในสภาวะหลังหล่อ และหลังการอบบ่ม แต่มีปัญหาการแตกเปราะหลังหล่อ และการเกิดฝ้าฝังลึก
DOI: 10.14457/cu.the.2015.1415
title: การศึกษากลศาสตร์ไฟฟ้าของอนุภาคทรงคล้ายทรงกลมและการควบคุมอนุภาค

description: การศึกษากลศาสตร์ทางไฟฟ้าของอนุภาคตัวนำเป็นหนทางหนึ่งในการควบคุมอนุภาคและการพัฒนาสมรรถนะของระบบฉนวนก๊าซให้ดีขั้น. วิทยานิพนธ์นี้ศึกษาการเคลื่อนที่ของอนุภาคตัวนำทรงคล้ายทรงกลมแบนข้างภายใต้สนามไฟฟ้า เพื่อเป็นตัวแทนของรูปร่างที่เบี่ยงเบนไปจากทรงกลม. การทดลองภายใต้สนามไฟฟ้าสม่ำเสมอแสดงให็เห็นว่า อนุภาคเคลื่อนที่ 2 แบบ. แบบที่หนึ่ง อนุภาคเริ่มเคลื่อนที่จากการหมุนรอบจุดสัมผัส หลังจากนั้นยกตัวออกจากอิเล็กโทรด. แบบที่สอง อนุภาคยกตัวขนานออกจากอิเล็กโทรดกราวนด์. การเคลื่อนที่ภายใต้สนามไฟฟ้าไม่สม่ำเสมอของอนุภาคที่สัมผัสกับอิเล็กโทรดกราวนด์และจัดวางโดยแกนเอกอยู่ในแนวการเปลี่ยนแปลงสนามไฟฟ้ามีลักษณะเหมือนกับการเคลื่อนที่ภายใต้สนามไฟฟ้าสม่ำเสมอ แต่การหมุนรอบจุดสัมผัสของอนุภาคส่วนใหญ่เริ่มยกตัวจากปลายด้านในขึ้นก่อน. อนุภาคที่จัดวางโดยให้สนามไฟฟ้าคงที่บนแกนเอกสามารถเคลื่อนที่ไปยังบริเวณที่มีระยะแกปแคบกว่า นอกเหนือจากการหมุนรอบจุดสัมผัสและการยกตัวขนาน. เมื่ออนุภาคอยู่บนฉนวนและมีสนามไฟฟ้าคงที่บนแกนเอก อนุภาคจะหมุนในแนวระดับหรือกลิ้งไปยังบริเวณที่มีระยะแกปแคบกว่า. อนุภาคไม่สามารถกลิ้งได้เมื่อจัดวางโดยให้แกนเอกอยู่ในแนวการเปลี่ยนแปลงสนามไฟฟ้า เนื่องจากแรงเสียดทานที่มากเกินไป. การทดสอบการดักจับอนุภาคภายใต้สนามไฟฟ้าไม่สม่ำเสมออาศัยสนามไฟฟ้าบริเวณขอบของอิเล็กโทรดและฉนวน. อัตราในการจับยึดอนุภาคค่อนข้างต่ำและอนุภาคส่วนใหญ่ไม่เคลื่อนที่. การเพิ่มประสิทธิภาพในการจับยึดอนุภาคทำได้โดยการเพิ่มระยะแกป เพื่อลดโอกาสเกิดดิสชาร์จระหว่างอิเล็กโทรด.
DOI: 10.14457/cu.the.2015.1416
title: การกำหนดความต้องการความมั่นคงโดยใช้ไวยากรณ์ที่สร้างจากคำแนะนำส่วนต่อประสานผู้ใช้ของบริบทความมั่นคงเชิงเว็บ

description: ในปัจจุบันมีเว็บไซต์ลอกเลียนจำนวนมากถูกสร้างขึ้นเพื่อเพื่อโจรกรรมข้อมูลส่วนบุคคล ส่งผลให้ความเชื่อถือของการใช้บริการผ่านระบบออนไลน์ลดลง เพื่อแก้ไขปัญหาดังกล่าว ดับเบิ้ลยูสามซีจึงนำเสนอเอกสารบริบทความมั่นคงเชิงเว็บ: คำแนะนำส่วนต่อประสานผู้ใช้ หรือเอกสารดับเบิ้ลยูเอสซียูไอ ในการออกแบบตัวแทนผู้ใช้เว็บให้สามารถเข้าถึงเนื้อหาเว็บอย่างมีความปลอดภัย เพื่อให้ระบบที่พัฒนาขึ้นสอดคล้องกับเอกสารดังกล่าว ผู้พัฒนาระบบจำเป็นต้องศึกษาเนื้อหาจำนวนมาก เพื่อระบุรายการความต้องการด้านความมั่นคงของระบบ ซึ่งต้องให้เวลาในการทำความเข้าใจ วิทยานิพนธ์นี้มีจุดประสงค์เพื่อ วิเคราะห์ประเด็นปัญหา และรวบรวมผลเฉลยจากเอกสารดับเบิ้ลยูเอสซียูไอ และองค์ความรู้ที่เกี่ยวข้อง เป็นแบบรูปบริบทความมั่นคงเชิงเว็บ และสร้างไวยากรณ์ความมั่นคง ในการพัฒนาเครื่องมือสำหรับการระบุความต้องการความมั่นคงของตัวแทนผู้ใช้เว็บ เพื่อนำไปใช้ในการออกแบบ และพัฒนาให้สอดคล้องกับเอกสารดับเบิ้ลยูเอสซียูไอ ผู้วิจัยได้สร้างแบบรูปบริบทความมั่นคงเชิงเว็บ โดยการวิเคราะห์เนื้อหาของเอกสารดับเบิ้ลยูเอสซียูไอ เพื่อให้ได้เนื้อหาที่เหมาะสมในแต่ละองค์ประกอบของแบบรูป จากนั้นทวนสอบความครบถ้วนและความสอดคล้องไปยังเอกสารดับเบิ้ลยูเอสซียูไอ โดยหน่วยทดลองที่มีความรู้และประสบการณ์ด้านความมั่นคง ทำการประเมินเพื่อปรับปรุงแบบรูป จากนั้นจึงสร้างแผนภาพต้นไม้ความมั่นคง และแปลงเป็นไวยากรณ์ความมั่นคง เพื่อใช้ในการสร้างเครื่องมือต้นแบบสำหรับการกำหนดความต้องการความมั่นคงของตัวแทนผู้ใช้เว็บ เครื่องมือต้นแบบทดสอบโดยหน่วยทดลอง เพื่อเปรียบเทียบความครบถ้วนระหว่างการกำหนดความต้องการด้วยมือและด้วยเครื่องมือ ผลการทดลองพบว่าเครื่องมือสามารถสนับสนุนให้ผู้ใช้งานระบุรายการความต้องการได้มากกว่า และเร็วกว่าการดำเนินการด้วยมือ
DOI: 10.14457/cu.the.2015.1417
title: อัลกอริทึมเพื่อสร้างสมดุลโหลดของทราฟฟิคของหน่วยโครงข่ายแสงในโครงข่ายเข้าถึงสื่อสารบรอดแบนด์ไร้สายร่วมกับสื่อสารผ่านเส้นใยแสง

description: วิทยานิพนธ์ฉบับนี้เสนออัลกอริทึมเพื่อสร้างสมดุลโหลดของทราฟฟิคของหน่วยโครงข่ายแสงในโครงข่ายเข้าถึงสื่อสารบรอดแบนด์ไร้สายร่วมกับสื่อสารผ่านเส้นใยแสง ซึ่งมีวัตถุประสงค์ คือ นำเสนออัลกอริทึมที่สามารถหาเส้นทางการส่งข้อมูลจากอุปกรณ์ access point ของบ้านของผู้ใช้บริการแต่ละหลังไปยัง gateway/ONU ในส่วนเชื่อมต่อกับผู้ใช้บริการบนโครงข่ายวอร์แบน หลังจากนั้นวิเคราะห์ผลจากการทดสอบอัลกอริทึมบนพื้นที่จำลอง พบว่าอัลกอริทึมสามารถเพิ่มความเร็วในการส่งข้อมูลต่อผู้ใช้งานของผู้ใช้บริการที่ได้รับความเร็วในการส่งข้อมูลที่น้อยที่สุดบนโครงข่ายได้ถึง 36.3% ขอบเขตของวิทยานิพนธ์ คือ มีจำลองอัลกอริทึมลงบนพื้นที่จำลองเพื่อทดสอบความถูกต้องของอัลกอริทึมโดยใช้การจำลองทางคณิตศาสตร์เท่านั้น แต่ไม่มีการติดตั้งอุปกรณ์และทดสอบลงในพื้นที่ดังกล่าวจริง กำหนดอัตราการรับส่งข้อมูลในส่วนของเส้นใยแสงโดยใช้อุปกรณ์ตามมาตรฐาน 10GEPON คือ อัตราการรับส่งข้อมูลสูงถึง 10 Gbps ภายใต้รัศมีการให้บริการ 20 km กำหนดอัตราการรับส่งข้อมูลส่วนของโครงข่ายไร้สายใช้อุปกรณ์ตามมาตรฐาน IEEE 802.11n คือ อัตราการรับส่งข้อมูลสูงถึง 600 Mbps ภายใต้รัศมีการให้บริการ 70 m ในโครงสร้างปิด และ 250 mในพื้นที่โล่ง และจำนวนบ้านผู้ใช้บริการบนพื้นที่ที่นำมาทดสอบอัลกอริทึมไม่เกิน 300 หลัง
DOI: 10.14457/cu.the.2015.1418
title: การวิเคราะห์หาอัตราการหมุนเวียนพนักงานขับรถบรรทุกสำหรับบริษัทขนส่ง

description: พนักงานขับรถบรรทุกเป็นทรัพยากรที่สำคัญที่สุดของการบริหารงานด้านรถบรรทุก อัตราการหมุนเวียนพนักงานขับรถบรรทุกมีผลกระทบต่อค่าใช้จ่ายและการเติบโตของบริษัท วัตถุประสงค์ของการศึกษานี้ ได้นำวิธีการในการคำนวณหาอัตราการหมุนเวียนที่เหมาะสมซึ่งพัฒนาโดย Suzuki (2007) ใช้กับบริษัทตัวอย่างซึ่งเป็นผู้ให้บริการขนส่งในประเทศไทยโดยมีจำนวนรถบรรทุกทั้งสิ้น 24 คัน อัตราการหมุนเวียนพนักงานขับรถบรรทุกที่เหมาะสมมาจากอัตราที่กำไรที่บริษัทตัวอย่างคาดหวังไว้ อัตราการหมุนเวียนที่เหมาะสมสามารถประมาณค่าได้ 2 กรณี ตามเงื่อนไขการดำเนินงาน เงื่อนไขที่ 1 บริษัทตัวอย่างไม่สามารถตอบสนองต่อความต้องการในการขนส่งทำให้สูญเสียรายได้ในช่วงที่พนักงานขับรถบรรทุกลาออก เงื่อนไขที่ 2 บริษัทตัวอย่างได้ใช้ผู้ให้บริการภายนอกในช่วงที่ขาดพนักงาน ผลการวิเคราะห์พบว่าอัตราการหมุนเวียนที่เหมาะสมมีค่าเท่ากับ 37.96% (ช่วงเวลาในการคงอยู่ของพนักงานเท่ากับ 625 วัน) ในกรณีแรก และ 52.56% (ช่วงเวลาในการคงอยู่ของพนักงานเท่ากับ 476 วัน) ในกรณีที่ 2 ในปัจจุบันบริษัทตัวอย่างมีอัตราการหมุนเวียนอยู่ที่ 88.89% ซึ่งมีค่าสูงกว่าค่าที่เหมาะสม จึงมีความจำเป็นที่บริษัทตัวอย่างจะควรมีมาตรการในการรักษาพนักงานขับรถบรรทุกให้อยู่ให้นานขึ้น
DOI: 10.14457/cu.the.2015.1419
title: วัสดุช่วยตกตะกอนเพื่อแก้ปัญหาเฉพาะหน้าสลัดจ์ไม่จมตัวในระบบแอกทิเวเต็ดสลัดจ์

description: งานวิจัยนี้เป็นการศึกษาความเป็นไปได้ในการแก้ปัญหาเฉพาะหน้าสลัดจ์ไม่จมตัวในระบบเอเอส ด้วยวัสดุช่วยตกตะกอนที่ต่างกัน 3 ชนิด คือ ทัลก์ ถ่านกัมมันต์ และยางบดละเอียด ที่ขนาดและปริมาณต่างกัน คือ ทัลก์ขนาด 8, 19, 41, 65 ไมโครเมตร ถ่านกัมมันต์ขนาด 103, 213, 365, 802 ไมโครเมตร และยางบดละเอียดขนาด 223, 408, 450, 644 ไมโครเมตร ด้วยปริมาณที่ต่างกัน คือ 20%, 50%, 80% และ 100% ของน้ำหนักวัสดุช่วยตกตะกอนต่อน้ำหนักจุลินทรีย์ เพื่อศึกษาเปรียบเทียบประสิทธิภาพของวัสดุช่วยตกตะกอนที่มีผลต่อความเร็วเริ่มต้นของการตกตะกอนในขณะที่เกิดปัญหาสลัดจ์ไม่จมตัว ทั้งนี้การประเมินประสิทธิภาพการตกตะกอนใช้ค่าความเร็วเริ่มต้นของการตกตะกอน (Initial Settling Velocity) และค่าดัชนีปริมาตรตะกอน (Sludge Volume Index) จากผลการทดลองพบว่าการเติมวัสดุช่วยตกตะกอนทั้ง 3 ชนิดสามารถช่วยเพิ่มความเร็วเริ่มต้นของการตกตะกอนให้สูงขึ้น และทำให้ค่าดัชนีปริมาตรตะกอนลดลง โดยวัสดุช่วยตกตะกอนที่มีขนาดเล็กและปริมาณมากทำให้ความเร็วในการตกตะกอนเพิ่มสูงขึ้น โดยทัลก์ทำให้ค่าความเร็วเริ่มต้นของการตกตะกอนมีค่าสูงที่สุด คือ 393% เมื่อเทียบกับความเร็วในการตกตะกอนของชุดควบคุมที่ไม่มีการเติมวัสดุช่วยตกตะกอน สูงกว่าถ่านกัมมันต์ คือ 77% และยางบดละเอียด คือ 23% จากการศึกษาด้วยกล้องจุลทรรศน์พบว่า วัสดุช่วยตกตะกอนและจุลินทรีย์สามารถเข้ากันได้ดี วัสดุช่วยตกตะกอนกระจายตัวเข้าทุกพื้นที่ของตะกอนจุลินทรีย์ เกิดการอัดตัวกันแน่นและตกตะกอนดีขึ้น ดังนั้นผลการวิจัยสรุปได้ว่าวัสดุช่วยตกตะกอนสามารถช่วยแก้ปัญหาเฉพาะหน้าสลัดจ์ไม่จมตัวได้อย่างมีประสิทธิภาพ ทำให้ระบบสามารถผลิตน้ำใสให้กับระบบได้
DOI: 10.14457/cu.the.2015.1420
title: การพัฒนาเครื่องมือบน Quantum GIS สำหรับการเชื่อมโยงข้อมูลวิดีโอกับเส้นทางการบินของ UAV

description: ระบบบันทึกภาพวิดีโอร่วมกับยานพาหนะมีการใช้งานอย่างแพร่หลายในปัจจุบัน เช่น กล้องติดอากาศยานไร้คนขับขนาดเล็ก กล้องติดรถยนต์ เป็นต้น ซึ่งกล้องวิดีโอส่วนใหญ่มีการติดตั้ง GPS ร่วมอยู่ด้วย ทำให้ข้อมูลวิดีโอถูกเชื่อมโยงเข้ากับข้อมูล GPS หากสามารถกำหนดตำแหน่งให้กับวิดีโอจะสามารถนำมาซึ่งข้อมูลสารสนเทศทางภูมิศาสตร์ นับว่าเป็นประโยชน์มากในการวิเคราะห์ข้อมูลเชิงพื้นที่และการปรับปรุงข้อมูล GIS ให้เป็นปัจจุบัน งานวิจัยนี้เป็นการพัฒนาเครื่องมือสารสนเทศทางภูมิศาสตร์สำหรับเชื่อมโยงข้อมูลวิดีโอกับข้อมูลเส้นทางการบินจาก Logging data ซึ่งปรับแต่งและพัฒนาจากปลั๊กอินที่มีอยู่เดิมคือ Video UAV Tracker ที่เป็นปลั๊กอินซึ่งใช้การสร้างความสัมพันธ์ระหว่างเวลาของวิดีโอกับค่าเวลาจาก Logging data ในกระบวนการเชื่อมโยงเฟรมภาพวิดีโอกับตำแหน่งการบันทึกภาพ แต่หาก Logging data ไม่ได้บันทึกข้อมูลค่าเวลาก็จะไม่สามารถเชื่อมโยงข้อมูลวิดีโอกับเส้นทางการบินได้โดยตรง ดังนั้นงานวิจัยนี้จึงสร้างสมมติฐานให้ทุก Logging data สามารถเชื่อมโยงเข้ากับวิดีโอได้ โดยใช้ค่าออฟเซตเวลาสำหรับการเชื่อมโยงเฟรมภาพวิดีโอกับตำแหน่งเส้นทางการบันทึกภาพซึ่งสามารถคำนวณได้จากค่าเวลา (Timestamp) การประมาณค่าจากค่าระยะทาง (Distance Interpolation) และการประมาณค่าจากค่าเวลา (Time interpolation) ซึ่งผลลัพธ์ที่ได้จากการเชื่อมโยงข้อมูลตำแหน่งกับเฟรมภาพวิดีโอด้วยการประมาณค่าระยะทางมีความคลาดเคลื่อน เนื่องจากมีข้อจำกัดของยานพาหนะที่ไม่ได้เคลื่อนที่อย่างต่อเนื่อง ในส่วนของการประมาณค่าจากค่าเวลาซึ่งคำนวณได้จากเวลาทั้งหมดของการบันทึกข้อมูลและจำนวนข้อมูลของ Logging data โดยมีสมมติฐานว่า Logging data จะบันทึกข้อมูลในช่วงเวลาที่เท่ากันเสมอ ซึ่งผลลัพธ์ที่ได้จากการประมาณค่าจากเวลาเพื่อจากคำนวณค่าออฟเซตเวลามีความถูกต้อง โดยเฟรมภาพวิดีโอและตำแหน่งเส้นทางการบันทึกภาพมีความสัมพันธ์และสอดคล้องกันเช่นเดียวกับการใช้ค่าเวลา นอกจากโปรแกรมจะสามารถแสดงผลการเชื่อมโยงข้อมูลวิดีโอกับข้อมูลเส้นทางการบินแล้วนั้นยังสามารถสร้างหรือปรับปรุงชั้นข้อมูลโดยการกำหนดตำแหน่งที่สนใจพร้อมกับดึงเฟรมภาพวิดีโอในตำแหน่งนั้นๆ ซึ่งข้อมูลที่ได้จากการกำหนดตำแหน่งสามารถนำมาจัดเก็บให้อยู่ในรูปแบบฐานข้อมูล GIS เพื่อสามารถนำข้อมูลมาใช้อ้างอิงหรือตรวจสอบพื้นที่ในรูปแบบของ GIS ได้ในภายหลัง
DOI: 10.14457/cu.the.2015.1421
title: การศึกษาเปรียบเทียบวิธีการตรวจจับความผิดพร่องชนิดอิมพีแดนซ์สูง

description: วิทยานิพนธ์ฉบับนี้นำเสนอการศึกษาเปรียบเทียบการตรวจจับความผิดพร่องชนิดอิมพีแดนซ์สูงด้วยวิธีโครงข่ายประสาทเทียมกับวิธีการวิเคราะห์ฮาร์มอนิก สัญญาณกระแสผิดพร่องของแต่ละเฟสจะผ่านกระบวนการการแปลงเวฟเล็ตก่อนนำมาวิเคราะห์ด้วยโครงข่ายประสาทเทียมและผ่านการแปลงฟูริเยร์อย่างเร็วก่อนนำมาวิเคราะห์องค์ประกอบฮาร์มอนิก โดยได้ศึกษาพิจารณาหากระบวนการและเกณฑ์ที่เหมาะสมของแต่ละวิธีในการตัดสินใจว่าเป็นความผิดพร่องชนิดอิมพีแดนซ์สูง การทดสอบสมรรถภาพในการตรวจจับความผิดพร่องชนิดอิมพีแดนซ์สูงจะใช้ข้อมูลเหตุการณ์ความผิดพร่องชนิดอิมพีแดนซ์สูงและข้อมูลเหตุการณ์ที่ไม่ใช่ความผิดพร่องชนิดอิมพีแดนซ์สูง ซึ่งได้จากการจำลองด้วยโปรแกรม EMTP จากเครื่องบันทึกเหตุการณ์ผิดพร่องแบบดิจิทัลที่ติดตั้งอยู่ที่สถานีไฟฟ้าและจากการทดลองจริงในภาคสนาม ผลจากการทดสอบด้วยข้อมูลจำนวนทั้งสิ้น 111 เหตุการณ์ พบว่าวิธีโครงข่ายประสาทเทียมให้ความถูกต้องในการระบุความผิดพร่องชนิดอิมพีแดนซ์สูงร้อยละ 98.2 น้อยกว่าวิธีการวิเคราะห์ฮาร์มอนิกที่ให้ความถูกต้องร้อยละ 100
DOI: 10.14457/cu.the.2015.1422
title: การเตรียมผลึกนาโนเซลลูโลสจากเยื่อเซลลูโลสความบริสุทธิ์สูงด้วยกระบวนการไฮโดรไลซิสด้วยกรด และการสลายตัวจากการเปลี่ยนแปลงอุณหภูมิอย่างฉับพลัน

description: เยื่อเซลลูโลสความบริสุทธิ์สูงที่มีเปอร์เซ็นต์เซลลูโลสสูงถึง 98% ถูกใช้เพื่อหาสภาวะที่เหมาะสมในการเตรียมผลึกนาโนเซลลูโลสจากกระบวนการไฮโดรไลซิสด้วยกรด และกระบวนการสลายตัวจากการเปลี่ยนแปลงอุณหภูมิอย่างฉับพลัน โดยก่อนกระบวนการไฮโดรไลซิสด้วยกรด เยื่อเซลลูโลสความบริสุทธิ์สูงจะถูกบดเพื่อลดขนาดด้วยวิธีการบดแบบไคโอจินิก โดยในระหว่างการบดจะแช่เยื่อเซลลูโลสความบริสุทธิ์สูงในสารไนโตรเจนเหลว (-160°C) ซึ่งขนาดของผงเซลลูโลสที่ได้จากการบดมีขนาดเฉลี่ย 87.51 µm มีพื้นที่ผิวจำเพาะเฉลี่ย 184.97 m2/kg และมีเปอร์เซ็นต์ความเป็นผลึก 70.00% หลังจากนั้นจะนำผงเซลลูโลสที่ได้ไปเตรียมผลึกนาโนเซลลูโลสด้วยกระบวนการไฮโดรไลซิสด้วยกรด โดยศึกษาที่สภาวะความเข้มข้นกรดซัลฟิวริกในช่วง 55-65 %wt. อุณหภูมิไฮโดรไลซิสในช่วง 45-65°C และเวลาไฮโดรไลซิสในช่วง 0-120 นาที โดยผลึกนาโนเซลลูโลสที่เตรียมได้มีขนาดความกว้างเฉลี่ยอยู่ในช่วง 7.90-30.94 nm, ความยาวเฉลี่ยอยู่ในช่วง 128.07-382.53 nm และมีเปอร์เซ็นต์ความเป็นผลึกอยู่ในช่วง 83.11-90.17% ในขั้นตอนการศึกษาการสลายตัวจากการเปลี่ยนแปลงอุณหภูมิอย่างฉับพลัน จะทำการให้ความร้อนกับผลึกเซลลูโลสในน้ำกลั่นที่อุณหภูมิ 100°C เป็นเวลา 15 นาที หลังจากนั้นทำการแช่ในสารไนโตรเจนเหลวอย่างฉับพลัน จากการทดลองพบว่าที่จำนวนการทดลอง 1 รอบ เป็นสภาวะที่เหมาะสมในการลดขนาดอนุภาค โดยสามารถลดขนาดของผลึกนาโนเซลลูโลสจากความกว้างเฉลี่ย 23.67 nm และความยาวเฉลี่ย 393.63 nm ให้เหลือความกว้างเฉลี่ย 11.27 nm และความยาวเฉลี่ย 182.83 nm
DOI: 10.14457/cu.the.2015.1423
title: การเสริมข้อความด้วยองค์ความรู้เชิงภาพโดยใช้ชุดข้อมูลดีบีพีเดีย

description: อินเทอร์เน็ตและเวิลด์ไวลด์เว็บ เป็นเทคโนโลยีขับเคลื่อนในยุคสารสนเทศนี้ สารสนเทศจำนวนมาก ทั้งแบบมีโครงสร้างและไม่มีโครงสร้างที่เผยแพร่บนเว็บกลายมาเป็นแหล่งความรู้ของผู้ใช้งานเว็บ งานวิจัยนี้นำเสนอวิธีการหาความเชื่อมโยงระหว่างข้อความในภาษาธรรมชาติ ซึ่งเป็นข้อมูลที่ไม่มีโครงสร้างกับข้อมูลแบบเปิดที่เชื่อมโยงกันในฐานข้อมูลดีบีพีเดีย ซึ่งเป็นข้อมูลที่มีโครงสร้าง เพื่อเป็นการเสริมข้อมูลในเชิงความหมายให้กับข้อความ งานวิจัยนำเสนอเอพีไอเสริมข้อความด้วยองค์ความรู้ โดยการนำดีบีพีเดียสปอตไลท์มาใช้ในการระบุเอนทิตีหรือคำในข้อความซึ่งเชื่อมโยงกับทรัพยากรในดีบีพีเดีย จากนั้นเอพีไอจะค้นหาความสัมพันธ์เชิงความหมายระหว่างทรัพยากรในดีบีพีเดียเหล่านั้น อีกทั้งงานวิจัยนี้ยังแสดงตัวอย่างการใช้เอพีไอในลักษณะของการแสดงภาพผ่านเว็บแอปพลิเคชันเสริมองค์ความรู้เชิงภาพ ซึ่งสามารถแสดงภาพความสัมพันธ์ระหว่างทรัพยากรในดีบีพีเดียเหล่านั้นในรูปแบบกราฟ กราฟองค์ความรู้นี้สามารถเป็นส่วนเสริมข้อความ โดยสามารถให้ข้อมูลเพิ่มเติมนอกเหนือจากข้อมูลที่ปรากฏอยู่ในข้อความอยู่แล้ว จากการทดลองใช้งานเว็บแอปพลิเคชัน เพื่อเสริมการอ่านข้อความในวิชาภาษาอังกฤษของเด็กนักเรียนระดับชั้นประถมศึกษาชั้นปีที่ 5 และ 6 ผลการทดลองสรุปได้ว่า องค์ความรู้ของนักเรียนเกี่ยวกับเรื่องที่อ่านในข้อความเพิ่มขึ้นอย่างมีนัยสำคัญทางสถิติหลังการใช้งานแอปพลิเคชัน และนักเรียนรู้สึกพึงพอใจอย่างมากในการใช้งาน
DOI: 10.14457/cu.the.2015.1424
title: การส่งสัญญาณโอเอฟดีเอ็มทางแสงแบบโคฮีเรนต์ระยะทางไกลยิ่งจุดต่อจุดซึ่งใช้การสังยุคเฟสแสง

description: การสื่อสารทางแสงระยะทางไกลยิ่งในระดับหลายพันกิโลเมตรแบบจุดต่อจุด (point-to-point) ผ่านเส้นใยแสงนั้น จะเกิดผลอันเนื่องมาจากการลดทอนกำลังของสัญญาณ รวมไปถึงความผิดเพี้ยนของสัญญาณอันเนื่องมาจากผลของดิสเพอร์ชัน และความไม่เป็นเชิงเส้นของเส้นใยแสงผ่านปรากฏการณ์เคอร์ อย่างไรก็ตามเราสามารถชดเชยผลอันเนื่องมาจากการลดทอนกำลังของสัญญาณได้ด้วยอุปกรณ์ขยายสัญญาณแสง รวมไปถึงลดผลของดิสเพอร์ชันที่ส่งผลให้เกิดความผิดเพี้ยนของสัญญาณจากการกว้างออกทางด้านแกนเวลา และความไม่เป็นเชิงเส้นของเส้นใยแสงผ่านปรากฎการณ์เคอร์ได้โดยใช้วิธีสังยุคเฟสแสง optical phase conjugation (OPC) นอกเหนือจากนี้เราอาจใช้วิธีมอดูเลตสัญญาณที่มีประสิทธิภาพสูงมาแก้ไขปัญหาความผิดเพี้ยนของสัญญาณร่วมด้วยได้ วีธีมอดูเลตสัญญาณที่สามารถลดปัญหาความผิดเพี้ยนของสัญญาณได้ดีวิธีหนึ่งคือ วิธีการมอดูเลตสัญญาณแบบหลายคลื่นพาห์ หรือการมอดูเลตแบบ coherent optical-orthogonal frequency division multiplexing (CO-OFDM) ด้วยอัตราการส่งข้อมูลที่ต่ำต่อหนึ่งคลื่นพาห์ย่อย แต่ใช้คลื่นพาห์ย่อยจำนวนมากในการส่งผ่านข้อมูลไป จึงทำให้เกิดสัญญาณ CO-OFDM ที่มีอัตราเร็วข้อมูลสูงได้ ผลก็คือ ช่องสัญญาณต่าง ๆ จะเป็นอิสระต่อกัน และสามารถทนต่อดิสเพอร์ชันได้ รวมทั้งใช้แบนด์วิดท์ได้อย่างมีประสิทธิภาพ เพื่อเพิ่มสมรรถนะของระบบในการส่งสัญญาณให้ดียิ่งขึ้นจึงได้มีการนำเอาเทคนิคมัลติเพล็กซ์สัญญาณแบบ Superchannel มาประยุกต์ร่วมในระบบ ซึ่งก็คือการนำเอาสัญญาณที่มีความยาวคลื่นแตกต่างกันมามัลติเพล็กซ์รวมกันแล้วส่งสัญญาณไปในเส้นใยแสง โดยที่ความยาวคลื่นของแต่ละช่องสัญญาณจะต้องอยู่ห่างกันมีค่าเท่ากับสองเท่าของความถี่ไนควิสต์ (Nyquist frequency) ข้อดีของการมัลติเพล็กซ์สัญญาณแบบ Superchannel คือช่วยเพิ่มประสิทธิภาพในการใช้แบนด์วิดท์ (bandwidth efficiency) และสามารถใช้แบนด์วิดท์ที่มีอยู่อย่างจำกัดได้อย่างเกิดประโยชน์สูงสุด วิทยานิพนธ์ฉบับนี้ได้นำเสนอการส่งผ่านสัญญาณ PDM-CO-OFDM ระยะทางไกลยิ่งจุดต่อจุด ซึ่งใช้การสังยุคเฟสแสง ส่งสัญญาณบนช่วงความถี่ C band จำนวน 10 ช่องสัญญาณ โดยที่แต่ละช่องสัญญาณมีอัตราข้อมูลที่ 100 Gb/s ดังนั้นอัตราข้อมูลรวมของระบบมีค่าเท่ากับ 1 Tb/s รวมถึงวิเคราะห์ปัจจัยที่ส่งผลต่อขีดจำกัดของระบบส่งสัญญาณ PDM-CO-OFDM เช่น จำนวนคลื่นพาห์ย่อยของสัญญาณ CO-OFDM อัตราข้อมูลต่อคลื่นพาห์ย่อย ความยาวคลื่นของคลื่นพาห์หลัก ระยะห่างระหว่างอุปกรณ์ขยายสัญญาณ ระยะทางที่มากที่สุดที่ส่งไปได้ เป็นต้น จากการจำลองระบบพบว่ามีประสิทธิภาพในการส่งสัญญาณได้ระยะทางไกลที่สุดเท่ากับ 24,600 กิโลเมตร ณ ค่าอัตราบิตผิดพลาดที่ยอมรับได้เท่ากับ 4x10-3
DOI: 10.14457/cu.the.2015.1425
title: กรอบงานสำหรับตรวจจับและจัดลำดับข้อบกพร่องของซอฟต์แวร์ในชุดข้อมูลไม่สมดุล

description: ในกระบวนการประกันคุณภาพซอฟต์แวร์ จำเป็นอย่างยิ่งที่จะป้องกันไม่ให้ผลิตภัณฑ์ที่มีข้อบกพร่องส่งมอบให้กับลูกค้า เนื่องจากจะช่วยประหยัดต้นทุนในการบำรุงรักษา ทั้งยังส่งผลให้ซอฟต์แวร์มีคุณภาพและความน่าเชื่อถืออีกด้วย การตรวจจับข้อบกพร่องจึงถือเป็นกระบวนการสำคัญที่พยายามตรวจจับข้อบกพร่องที่มีโอกาสเกิดขึ้นในซอฟต์แวร์ได้โดยอัตโนมัติ โดยหลังจากพบข้อบกพร่องแล้ว จำเป็นอย่างยิ่งที่จะต้องระบุระดับความรุนแรง เพื่อหลีกเลี่ยงผลกระทบที่อาจก่อให้เกิดความล้มเหลวของระบบ งานวิจัยจำนวนมากได้ประยุกต์ใช้การทำเหมืองข้อมูลสำหรับตรวจจับข้อบกพร่อง อย่างไรก็ตามประสิทธิภาพการตรวจจับยังคงไม่เป็นที่น่าพอใจ เนื่องจากปัญหาความไม่สมดุลของคลาสและจำนวนข้อมูลไม่เพียงพอ ซึ่งเป็นสาเหตุให้ประสิทธิภาพในการตรวจจับและระบุระดับความรุนแรงของข้อบกพร่องลดลง งานวิจัยนี้จึงนำเสนอกรอบงานสำหรับตรวจจับและจัดลำดับข้อบกพร่องที่เกิดขึ้นในซอฟต์แวร์ โดยมุ่งเน้นที่งานสองส่วน ส่วนแรกเป็นการตรวจจับข้อบกพร่องโดยการประยุกต์ใช้วิธีอาร์เอสวีเอ็ม ซึ่งลดไบแอสของคลาสที่เป็นเสียงข้างมากโดยใช้การปรับแก้ค่าขีดแบ่ง ในส่วนที่สองจะนำเสนอการจัดลำดับข้อบกพร่องตามระดับความรุนแรงด้วยวิธีกระบวนการลำดับชั้นเชิงวิเคราะห์ (เอเอชพี) ที่พิจารณาจากค่าความเชื่อมั่น และระดับความรุนแรงของข้อบกพร่อง นอกจากนี้ยังได้นำเสนออัลกอริทึม OS-YATSI ที่รวมกันระหว่างวิธีการเรียนรู้แบบกึ่งมีผู้สอนและเทคนิคการสุ่มเพิ่มตัวอย่างในการปรับปรุงประสิทธิภาพของการจัดลำดับข้อบกพร่องตามระดับความรุนแรง โดยทำการทดลองกับซอฟต์แวร์ภาษาจาวาจำนวน 15 โปรแกรม ซึ่งผลการทดลองพบว่า กรอบงานที่นำเสนอให้ผลดีกว่าวิธีการจำแนกประเภทแบบดั้งเดิม โดยในส่วนของการทำนายข้อบกพร่อง วิธีอาร์เอสวีเอ็มให้ผลดีกว่าวิธีการแบบดั้งเดิมอย่างมีนัยสำคัญจำนวน 6 และ 5 โปรแกรมในเทอมของมาตรวัดมัชฌิมฮาร์โมนิคและมัชฌิมเรขาคณิตตามลำดับ และในส่วนของการจัดลำดับข้อบกพร่อง วิธีเอเอชพีที่นำเสนอให้ประสิทธิภาพดีกว่าการพิจารณาระดับความรุนแรงเพียงอย่างเดียวจำนวน 10 จากทั้งหมด 15 โปรแกรม ในเทอมของมาตรวัดอัตราเฉลี่ยประสิทธิภาพ นอกจากนี้ วิธี OS-YATSI ให้ผลดีกว่าวิธีการแบบดั้งเดิมอย่างมีนัยสำคัญโดยสามารถปรับปรุงประสิทธิภาพการทำนายเฉลี่ยเพิ่มขึ้น 28.79% ในเทอมของมาตรวัดมัชฌิมฮาร์โมนิคแบบค่าเฉลี่ยมหภาค
DOI: 10.5281/zenodo.3607619
title: Dataset for Fingerprints and early-warning signals of AMOC change

description: This is the data used for the publication: Jackson, L.C. and R.A Wood (2020): Fingerprints and early-warning signals of AMOC change. Journal of Climate Most netcdf files contain timeseries of the different metrics examined. The name of the netcdf file is the metric name. Within these files are 1D variables of the metric for each experiment in the form varname_expname and separate variables for the times (in years). Exceptions to this are: SST_maps.nc with the 2D maps of SST shown in Fig 7 eof_temp400m.nc with the first eof of the 400m temperature in the control also shown in Fig 7
DOI: 10.5281/zenodo.3607618
title: Dataset for Fingerprints and early-warning signals of AMOC change

description: This is the data used for the publication: Jackson, L.C. and R.A Wood (2020): Fingerprints and early-warning signals of AMOC change. Journal of Climate Most netcdf files contain timeseries of the different metrics examined. The name of the netcdf file is the metric name. Within these files are 1D variables of the metric for each experiment in the form varname_expname and separate variables for the times (in years). Exceptions to this are: SST_maps.nc with the 2D maps of SST shown in Fig 7 eof_temp400m.nc with the first eof of the 400m temperature in the control also shown in Fig 7
DOI: 10.6073/pasta/09f0ff5904adc18ce77136137fa5f2d7
title: Jornada Basin LTER Cross-scale Interactions Study (CSIS) Block 14 meteorological station: 5-minute summary wind and air temperature data: 2013 - ongoing

description: This data package contains 5-minute air temperature and wind summary data from Jornada Basin LTER Cross Scale Interactions Study (CSIS) Block-14 met station. Average air temperature, wind speed, and wind direction are measured and calculated at an automated meteorological station connected to a 900 MHz spread spectrum wireless network. Wind speed is measured at 37cm, 75 cm, 150 cm, and 300 cm, wind direction at approximately 3m, and air temperature and relative humidity at approximate 2.5m. This is a subset of baseline weather data collected at the 15 Jornada Basin LTER CSIS study blocks, New Mexico. Measurements are aggregated at intervals of 5, 30, 60 minutes and daily, with precipitation additionally provided with 1 second aggregation during precipitation events. The met station variables measured include air temperature, precipitation, relative humidity, wind direction, wind speed. Precipitation is not measured at Block 1 and Block 12 because of proximity to Block 2 and Block 13, respectively . This is an ONGOING dataset.
DOI: 10.5281/zenodo.4491747
title: Stem trichome mRNA-Seq from S. lycopersicum x S. habrochaites PI127826 crosses (F2 lines)

description: <strong>Stem trichome mRNA-Seq datasets from different crossing materials.</strong> Genetic material Obtained from ENZA Zaden. The pollen from <em>S. habrochaites</em> PI127826 was placed on the pistil of <em>S. lycopersicum to obtain </em>interspecific crosses. <strong>Sample collection</strong> .... <strong>Total RNA isolation</strong> <strong>....</strong> <strong>Sequencing </strong> ... <strong>Sample table</strong> See the samples.csv file.
description: Stem trichomes.